אבד לי הרישיון הבינלאומי, מה עליי לעשות?
להוציא אחד מחדש (ולשלם את האגרה שוב…). אם אתם בחו"ל ונשאר לכם עוד הרבה זמן לטיול (כמה שבועות לפחות), ניתן ליצור קשר עם מישהו בארץ שיוציא את הרישיון עבורכם וישלח אותו לכם. כמו כן, אפשר וכדאי לצלם את הרישיון ולשמור עותק שלו, יכול מאוד להיות שזה יספיק אם תציגו את זה לכשתדרשו.
he
איך לדעת אם המדינה מכירה ברישיון בין לאומי?
ניתן למצוא את רשימת המדינות בלינק הבא (האתר באנגלית): <a href="<link>
he
איך לדעת אם הרישיון הישראלי תקף במדינה שאני טס/ה אליה?
בעבר משרד התחבורה הוציא רשימה של מדינות בהן הרישיון הישראלי תקף, אך בהמשך הסיר אותה, כך שהנושא לא ברור כל כך. הכי בטוח - ליצור קשר עם חברת ההשכרה.
he
אני נהג חדש, אני יכול להוציא רישיון נהיגה בינלאומי?
לא ניתן להוציא רישיון נהיגה בינלאומי אם אתם נהגים הנמצאים בתקופת ליווי. אם אתם נהגים חדשים ועברתם את תקופת הליווי, אפשר.
he
אני נהגת צעירה, אני יכולה להוציא רישיון נהיגה בין לאומי?
אם עברתם את תקופת הליווי, אתם יכולים. שימו לב רק שבכל מדינה החוקים שנוגעים לגיל שממנו מותר לנהוג שונים. כדאי שתבדקו את זה עם חברות ההשכרה.
he
האם הרישיון הבינלאומי מחליף את הרישיון הישראלי?
לא. הרישיון הבינלאומי משמש נספח לרישיון הישראלי, עם פרטים רבים המתורגמים למספר שפות. חובה לשאת את 2 הרישיונות ביחד.
he
האם רישיון בינלאומי תקף בכל מדינות העולם?
לא. הוא תקף ברב המדינות, אך לא בכולן. תמיד כדאי לברר במדינת היעד אם הרישיון הבינלאומי תקף.
he
חברים שלי ביקרו במדינה מסוימת ושכרו רכב בלי שנדרשו להציג רישיון נהיגה בינלאומי, האם בטוח לנסות להשכיר מאותה חברה רכב רק עם הרישיון הישראלי?
ככל הנראה שכן, אבל כדאי מאוד לברר עם החברה עצמה. אם מדיניות החברה לא ברורה בנושא, יכול להיות שכשתיגשו לדלפק לשכור רכב הפקיד שיהיה שם באותו זמן יהיה מחמיר יותר וידרוש שתציגו גם רישיון בינלאומי.
he
כמה עולה להוציא רישיון נהיגה בינלאומי?
מחיר האגרה הוא 16 ש"ח, באילת 13 ש"ח.
he